A Taste of Honey (drama)
A Taste of Honey () je drama engleske spisateljice Shelagh Delaney premijerno prikazana 1958. godine. Radnja je smještena u radnički milje Manchestera, a protagonistica je 17-godišnja djevojka Jo koja napušta kuću nakon što joj majka Helen započne vezu sa mlađim muškarcem, a potom sama dobije dijete sa crnim mornarom te joj homoseksualni student služi kao cimer i zamjena za oca. A Taste of Honey je izazvao pažnju dijelom zbog toga što se dotakao dotadašnji tabu tema homoseksualnosti i međurasnih odnosa, a najviše zbog toga što je autorica u vrijeme premijere imala tek 18 godina, te zato bila proglašena vunderkindom britanske književnosti. Delaney je kasnije izjavila da su je na pisanje navele drame Terrencea Rattigana u kojima su "homoseksualci prikazivani na neadekvatan način". Nekoliko godina kasnije je Delaney dramu preradila u scenarij za istoimeni film u režiji Tonyja Richardsona. Kasnije je britanski pop muzičar Morrissey upravo A Taste of Honey navodio kao inspiraciju za svoj opus, te sliku Shelagh Delaney stavio na omot singlice Girlfriend in a Coma.

Izvori

Literatura 
 Delaney, Shelagh. A Taste of Honey. Methuen Student Edition with commentary and notes. London: Methuen Publishing, 1982.

Vanjske veze 
 

Drame 1958.
Britanska književnost
Authority control 2